Publicat in: 31 mai 2024
Un băiat în vârstă de 12 ani, din Tulcea, a trecut printr-o intervenţie chirurgicală complexă de aproximativ 5 ore, în cadrul căreia echipa de neurochirurgi a reuşit să îndepărteze o tumoră de peste 10 centimetri.
De asemenea, a fost folosită, pentru prima dată, o substanță de contrast, care era folosită doar pentru pacienții adulți.
Tumora a fost îndepărtată în totalitate, iar evoluția copilului este una favorabilă, a precizat managerul instituției medicale, Lucian Eva:
Pentru prima oară în România s-a folosit o substanță de contrast pe care noi o utilizăm frecvent la pacienții cu asemenea tip de tumori, dar la pacienți adulți. În momentul în care acea substanță a fost omologată la nivel internațional, era utilizată doar pentru adulți dar în ultimii ani sunt studii care arată eficiența utilizării acestei tip de substanțe la copii . Am reușit să facem o rezecție maximă a la tumorii. Tumora a debutat brusc, cum este cazul tumorilor cerebrale. Cauza nu este cunoscută astăzi. Sunt umori care se dezvoltă în general pe fondul scăderii imunității generale și atunci pot apărea acest gen de tumori.
(Radio Iaşi/Constantin Mihai/FOTO imagine ilustrativă radioiasi.ro)